All You Need is Love

«All You Need is Love» er ein song skriven av John Lennon og tilskriven Lennon/McCartney. Han vart først spelt inn av The Beatles på Our World, den første direkte globale fjernsynssendinga. Sendinga gjekk til 26 land og vart sett av 400 millionar menneske. Programmet vart sendt via satellitt den 25. juni 1967. BBC hadde bede the Beatles om å skrive ein song som Storbritannia sitt bidrag til hendinga. Musikkmagasinet Rolling Stone rangerte songen på 370. plass på lista deira over dei 500 største songane gjennom tidene.

 Utgjeving 
Beatles vart bede om å lage ein song som inneheldt ei enkel melding som alle nasjonalitetar kunne forstå, og Lennon sin «All You Need is Love» tok meldinga han først prøvde å kome med i songen «The Word» på Rubber Soul i 1965 eit steg vidare.

The Beatles valde songen som den neste singelen sin og han kom ut dagen før Our World-sendinga. I Storbritannia kom han ut 7. juli og gjekk direkte til topps på salslista, der han låg i tre veker. I USA skjedde det same. Her vart songen òg gjeve ut på LP-utgåva av albumet Magical Mystery Tour i november.

Songen var den siste som vart innspelt og gjeve ut før manageren Brian Epstein døydde 27. august 1967.

 TV-sendinga 
Under sendinga sat the Beatles (bortsett frå Ringo) på krakkar, i lag med eit lite studioorkester. Rundt dei sat vener og kjende på golvet og song med på refrenget, mellom anna Mick Jagger og Kim McLagan.

 Struktur 
På grunn av den verdsomspennande sendinga skulle songen få ei internasjonal kjensle. Han opna med den franske nasjonalsongen «La Marseillaise» og inneheld delar av andre stykke under den lange avsluttinga, mellom anna eit stykke av Johann Sebastian Bach, «Greensleeves», «In the Mood» av Glenn Miller, ein av dei største hittane til the Beatles, «She Loves You», og «Prince of Denmark's March» av Jeremiah Clarke.

Songstrukturen er innvikla. Hovuddelen av songen (verset) er i ein uvanleg 7/4 takt med to takter 7/4, ein 8/4 takt,  så tilbake til 7/4 medan korvokalen i introduksjonen repeterer «Love, love, love» over teksten til Lennon:

I motsetning er refrenget enkelt: «All you need is love» i 4/4 takt, bortsett frå at kvart refreng berre har sju takter, i motsetnad til dei vanlege åtte, og den sjuande er i 6/4, takt, før ein går tilbake til versa i 7/4.

«All You Need Is Love» er i lag med Pink Floyd sin «Money» frå 1973 den einaste songen i 7/4-takt som har gått inn på Topp 20 på i USA.

Medverkande
I følgje Ian MacDonald:

The Beatles
John Lennon – solo- og korvokal, cembalo, banjo
Paul McCartney – bass, kontrabass, korvokal
George Harrison – sologitar, fiolin, korvokal
Ringo Starr – trommer

Andre musikarar
George Martin – piano, orkesterarrangement, produksjon
Mike Vickers – dirigent
Sidney Sax, Patrick Halling, Eric Bowie, Jack Holmes – fiolinar
Rex Morris, Don Honeywill – tenorsaksofon
David Mason – trompet
Stanley Woods – trompet, flygelhorn
Evan Watkins, Harry Spain – trombonar
Jack Emblow – trekkspel
Mick Jagger, Keith Richards, Eric Clapton, Marianne Faithfull, Jane Asher, Pattie Boyd, Mike McGear, Keith Moon, Graham Nash, Hunter Davies, Gary Leeds og andre – korvokal

Salslister og salstrofé

Vekeslister
Liste (1967)PlasseringAustralia (Kent Music Report)1Kanadiske RPM 1001Irish Singles Chart Only results when searching «All you need is love»1Italienske (FIMI)56. All you need is love – The Beatles [#10]10Svenske Kvällstoppen1UK (Official Charts Company)1US Billboard Hot 1001US Cash Box Top 1001

Liste (1987) (nyutgjeving)PlasseringIrish Singles Chart19UK (Official Charts Company)47

Årslister
Liste (1967)PlasseringCanada3US Billboard30US Cash Box43

Salstrofé

 Andre utgåver 
Mange artistar har spelt inn sine versjonar av songen, anten på plate eller på konsertar. Av desse finn ein mellom anna 
 Bob Thiele & His New Happy Times Orchestra, New Musik, James Last, Nada Surf, Elvis Costello, Echo & the Bunnymen, Noel Gallagher og Cheap Trick.

 Kjelder 

 Denne artikkelen bygger på «All You Need Is Love» frå ,  den 8. februar 2009. 
  oppgav desse kjeldene:
 Turner, Steve. A Hard Day's Write: The Stories Behind Every Beatles' Song, Harper, New York: 1994, ISBN 0-06-095065-X

 MacDonald, Ian. Revolution in the Head: The Beatles' Records og the Sixties, Great Britain: 1994, ISBN 0-8050-2780-7

Bakgrunnsstoff


Kategori:The Beatles-songar
Kategori:Songar frå 1967
Kategori:Singlar frå 1967
Kategori:Songar på toppen av Billboard-lista
Kategori:Nummer-ein-singlar i Storbritannia
Kategori:Nummer-ein-singlar i Tyskland
Kategori:Nummer-ein-singlar i Irland
Kategori:Songar på toppen av VG-lista
Kategori:Nummer-ein-singlar i Australia
Kategori:Nummer-ein-singlar i Austerrike
Kategori:Nummer-ein-singlar i Canada
Kategori:Nummer-ein-singlar i Nederland
Kategori:Nummer-ein-singlar i Sverige
 370
Kategori:Motkulturen i 1960-åra
Kategori:Parlophone-singlar
Kategori:Songar produserte av George Martin
Kategori:Songar skrivne av Lennon–McCartney
Kategori:Pinky and Perky-songar
Kategori:Echo & the Bunnymen-songar
Kategori:Tom Jones-songar
Kategori:Capitol Records-singlar
Kategori:The 5th Dimension-songar
Kategori:Paul McCartney-songar
Kategori:Rod Stewart-songar
Kategori:Joe Cocker-songar
Kategori:Elvis Costello-songar
Kategori:Noel Gallagher-songar
Kategori:Grace Potter-songar
Kategori:Ferrante & Teicher-songar